Source: http://erdelyipolgar.blogspot.com/2012/10/
Timestamp: 2019-07-21 02:08:21+00:00

Document:
Erdélyi Polgár: október 2012
http://www.nyugatijelen.com/ifi/aki_ott_vot_mind_jol_jart.php
Gáspár-Barra Réka 2012. október 30.,
Kedves színfoltja volt az idei vetélkedőnek a hasonló korosztályban meghirdetett rajzverseny. – Idén a mesemondó vetélkedő szüret idejére esett, így a bállal összekötve őszi fesztivál jelleget adtunk a rendezvénynek. Ezért felkértük a helybeli, a dévai és a vajdahunyadi gyermekeket, hogy őszi témájú rajzokat küldjenek be. Több mint félszáz, színpompás alkotás érkezett, amelyeket a vetélkedő idejére kiállítottunk a kultúrházban. S bár eredetileg nem verseny jelleggel hirdettük meg a rajzolási lehetőséget, végül mégiscsak díjaztuk minden település legjobb alkotását. Így azok a gyermekek is részesei lehettek az idei rendezvényünknek, akik kimaradtak a mesemondásból – mondja Kelemen Ilona, a vetélkedő egyik főszervezője.S ehhez már csupán annyit kell hozzátenni, hogy aki időt szánt e rendezvényre, az mind jól járt, ha egyébért nem, akkor azért, mert jót mulathatott a székely mesemondók furfangos történetein.
http://www.szabadsag.ro/szabadsag/servlet/szabadsag/template/article%2CPArticleScreen.vm/id/80996
Az év első nyolc hónapjában 103 300 új munkahely jött létre Romániában, így az alkalmazottak száma augusztusban meghaladta a 4,3 milliót, ebből 1,2 millióan a közszférában dolgoznak – derül ki az Országos Statisztikai Hivatal adataiból. 2008-hoz képest 510 ezerrel kevesebb foglalkoztatott van Romániában.
A legtöbb új munkahelyet az építőiparban hozták létre, 37 ezer munkavállalót alkalmaztak. Az ipari vállalatok 17 900 munkahelyet teremtettek, mezőgazdasági munkára pedig 10 400 dolgozót vettek fel. Eliza Nechifor, a Manpower Groupkommunikációs és marketing-koordinátora szerint ezekben a szektorokban év végéig csökkenni fog az alkalmazottak száma, sok tevékenység ugyanis szezonális. Az IT-ágazatban 3400 új munkahelyet jegyeztek be, a telekommunikációs cégek pedig 2300 állást hirdettek meg – a szakértő szerint azért nőtt csak ilyen csekély mértékben a munkakönyves alkalmazottak száma, mert sokan meghatározatlan időre szóló szerződéssel dolgoznak. Egyes ágazatokban, így például a bankszektorban csökkent a dolgozók száma, akárcsak a közszféra egyes területein.
http://www.szabadsag.ro/szabadsag/servlet/szabadsag/template/article%2CPArticleScreen.vm/id/80995
A mezőgazdasági tárca ösztökélni szándékszik az árpa- és a komlótermelést, és ennek érdekében növelné ezekre a hektáronkénti támogatást – jelentette ki Daniel Constantin mezőgazdasági miniszter.
Kijelentése szerint a sörgyártás egy olyan ágazat, melyben nem lehet adócsalásról beszélni.
A romániai piacon elfogyasztott sör 98 százaléka belföldi termelésből kerül ki.
„Nem állnak azonban nagyon jól a dolgok a sör legfontosabb alapanyagai, az árpa és a komló esetében. Az elmúlt években folyamatosan csökkentek azok a mezőgazdasági területek, melyeken árpát és komlót termesztettek” – mondta a miniszter.
Romániában 1990-ben közel 2700 hektáron termesztettek komlót, most pedig csupán 240 hektáron.
Az árpával bevetett területek is csökkentek az elmúlt években. A sör előállításához szükséges komlónak csupán 10 százaléka származik hazai termésből, az árpa esetében ez az arány majdnem 50 százalékos” – tette hozzá Constantin
Furcsa volt eddig is, hogy a alsó- és felsőházi jelöltek nem a megvalósításokkal rukkoltak elő, hanem a jövőre tekintve terveket fogalmaztak meg, amit aztán a választások elmúlása után szép csenben elfelejtettek vagy csak takaréklángon tartották.
Ilyen például a "Kalotaszeg" név levédése is. A zóna képviselője igyencsak erőltette hogy már a procedura elindult, de ha betekintünk az általa vezetett még 2008-ban elindított weblapra igencsak kevés megvalósítást vélünk felfedezni ott, így nem is csodálkozunk ha mások is hasonlóan viselkednek, mint ahogy az alábbi cikkből is kiderül.
Ezt írja még 2008-ban "Elveimnek érvényt, szavaimnak hitelt szerezni, tetteimben következetesnek lenni" hogy aztán "A MI VIDÉKÜNK, A MI ÉRDEKÜNK!" hogy aztán tovább folytassa a igérgetést: "Célom Kalotaszeg érdekképviselete. Kalotaszeg érdekeinek érvényesítését, gazdasági és társadalmi fejlődésének megerősítését tartom tartom szem előtt" vagy "Ha Kalotaszeg lakói megbíznak e nemes feladattal, továbbra is harcolni fogok a nyugdíj, és különösképpen a mezőgazdaságban foglalkozók nyugdíjának emeléséért"... no comment!
De lássuk, hogy a civilekkel hogyan áll a dolog? "Együtt kívánok működni a helyi szinten létesített kultúrális egyesületekkel, mint például a Kalotaszeg Egyesület, a Kós Károly Egyesület"
Kiváncsian figyeljük, hogy eddig milyen módon működött együtt a fentemlített két egyesülettel, mert a Kalotaszeg Kupa nélküle lett megrendezve több éven át, pedig a sportrendezvények kedvenc hely. (Erdélyi Polgár)
http://manna.ro/porta/kelemen:-az-emnp-artani-akart-2012-10-30.html
Az RMDSZ nem pártokkal, hanem a magyarokkal fog össze, és azokat a választókat is képviseli, akik nem rá szavaznak - hangsúlyozta Kelemen Hunor, a szövetség elnöke Csíkszeredában, miután benyújtotta jelölési dossziéját a megyei választási bizottsághoz.
Az erdélyi magyar politikai pártokkal való összefogásról az RMDSZ elnöke úgy vélekedett: az EMNP részéről nem fogalmazódott meg őszinte szándék az összefogásra, csupán ártani akarnak.
"A pártalapítás és annak a logikája - minden híreszteléssel ellentétben - az első pillanattól kezdve számunkra világossá tette, hogy ők nem kívánnak együttműködni, ők versenyezni akarnak. Az RMDSZ azonban továbbra is az összes magyar embert képviseli, a parlamentben éppúgy, mint az önkormányzatokban. Akkor is, ha ránk szavaztak, de akkor is, ha nem. Mert ez a kötelességünk. Mert mi nem a pártokkal, hanem a magyar emberekkel fogunk össze. Ez az igazi összefogás. Ez az igazi szövetség" - fogalmazott az RMDSZ elnöke.
Kelemen Hunor tizenkét éve Hargita megyei parlamenti képviselő, és a decemberi parlamenti választásokon is jelenlegi választókerületében, Felcsíkon akar újabb képviselői mandátumot szerezni. manna.ro/mti
http://www.hirado.hu/Hirek/2012/10/30/18/Fazekas_Sandor_van_jovoje_a_sertesagazatnak.aspx
Forrás: MTI | 2012. október 30.
Megújulhat a magyar sertéságazat, és elérheti a tíz évvel ezelőtti szintet a termelést és elérheti a tíz évvel ezelőtti szintet a termelést, és a foglalkoztatást tekintve is Fazekas Sándor szerint.
Fazekas Sándor kedden Orosházán, az Orosházi Gazdakörök konferenciáján azt mondta: a sertésállomány az elmúlt tíz évben drasztikusan csökkent, a termelés a belső fogyasztáshoz sem elegendő,
Magyarország importra szorul. 2012 júniusában a statisztikai adatok szerint a sertések száma 2,9 millió darab volt Magyarországon, míg 2002 júniusában még ötmillió. Ugyanakkor a világon évente 2 százalékos keresletnövekedés várható 2020-ig - tette hozzá.
(Fazekas Sándor vidékfejlesztési miniszter (b) egy szalmára alapozott, növekvő mélyalmos hizlalási technológiával működő sertésteleppel ismerkedik Nagyszénás határában, 2012. október 30-án. Mellette, Palai József a Türkifarm Kft. ügyvezetője (j). MTI Fotó: Rosta Tibor)
A miniszter kiemelte a 2013-as költségvetési tervezetben a sertéságazat támogatására 2,6 milliárd forint keretösszeget különítettek el, aminek segítségével több mint háromszáz program valósulhat meg az ágazatban.
Két év alatt 13 milliárd eurót kell visszafizetnie Romániának
http://maszol.ro/index.php/gazdasag/4418-ket-ev-alatt-13-milliard-eurot-kell-visszafizetnie-romanianak
Szorult helyzetbe kerülhet a következő két évben Románia, ugyanis 2014-ig 13 milliárd euró adósságot kell törlesztenie külföldi hitelezőinél – figyelmeztetett keddi sajtótájékoztatóján a Pénzügyi Tanács elnöke.
Ionut Dumitru szerint ha az országnak nem sikerül a pénzpiacról biztosítania tartozásai finanszírozását, illetve nem javít az uniós alapok lehívásának hatékonyságán, akkor vészesen csökkenni fognak a Román Nemzeti Bank tartalékai.
Ha ugyanis nem sikerül javítani az uniós támogatások abszorpciós rátáján, az adósságok törlesztésére csupán két lehetőség adódik: az egyik az ország valutatartalékainak felhasználása, a másik a folyófizetési mérleghiány növelése párhuzamosan a lej leértékelésével – mondta a szakértő. Hozzátette: ez utóbbi megoldás lehetetlenné teszi a román gazdaság talpra állását.
http://www.napi.hu/nemzetkozi_gazdasag/sandy_jott_latott_es_pusztitott.535629.html#
2012. október 30., Inforádió
Helyi idő szerint tegnap este csapott le az Egyesült Államok keleti partvidékére a Sandy hurrikán, amely özönvízszerű esővel, erős széllel, és áradással okozott hatalmas károkat. New York állam egyes megyéit katasztrófa sújtotta területté nyilvánították, több százezer embert kellett kitelepíteni és ugyanennyien maradtak áram nélkül. Magyarország New York-i főkonzulja azt mondta: az óriási pusztítás ellenére nincs pánik a városban, a lakosság hozzászokott a sűrűn érkező hurrikánok miatt a szervezett kitelepítésekhez és ahhoz, hogy segítse, befogadja a rászorulókat.
A szél sebessége elérte a 200 kilométer/órát. Az 57. utcában le is szakadt egy toronydaru, ami jól mutatta, hogy olyasmivel állunk szembe, amivel korábban még soha - nyilatkozta az InfoRádiónak Magyarország New York-i főkonzulja, aki hozzátette: voltak már a városban komoly hurrikánok, de a vihar utáni árvíz eddig nem látott mértékben árasztotta el a Nagy Almát.
Az óriási pusztítás ellenére nincs pánik New Yorkban: Dán Károly a nyugalmat a karácsonyi csendhez hasonlította, amikor az emberek visszahúzódnak otthonaikba.
Nagyjából 400 ezer embernek kellett elhagynia otthonát, hogy iskolák tornatermeiben kialakított átmeneti szállásokon vészelje át Sandyt. Ilyen helyzetekben az amerikaiak nagyon segítőkészek - mondta a főkonzul, aki szerint New York már túlvan a nehezén.
Az eddigi összesítések szerint az Egyesült Államokban elérte a 29-et azon áldozatoknak száma, akik a vihar következtében haltak meg, a Sandy így eddig legkevesebb 84 emberéletet követelt. Michael Bloomberg New York-i polgármester szerint csak a metropoliszban 10 ember vesztette életét. Az áldozatok száma feltehetően növekedni fog.
Rogán: nem állampolgárság-szerzésről szól a beutazási törvény módosítása
http://www.hirado.hu/Hirek/2012/10/30/16/Rogan_nem_allampolgarsag_szerzesrol_szol_a_beutazasi_torveny_modositasa.aspx
A harmadik országbeli állampolgárok beutazásáról és tartózkodásáról szóló törvény tervezett módosítása nem állampolgárság-szerzésről szól, hanem arról, hogy kedvezményes magyarországi tartózkodási engedélyt biztosítson az itt beruházni szándékozó üzletembereknek - mondta a Fidesz frakcióvezetője, az indítvány egyik előterjesztője, újságírói kérdésre.
2012 november 2-3 között szervezi a szamosújvári Téka Alapítvány
o 17 óra - Györkös Mányi Albert emlékkiállítása. Megnyitja Dáné Tibor Kálmán az EMKE elnöke.
o 19 óra - Széki hagyományőrzők . Muzsikál: Pali Marci és bandája
o 20 óra - Táncház. Muzsikál a Harmadik zenekar; Pali Marci és bandája
o 11 óra - Könyvbemutató. Hideg Anna néni "Ördöngösfűzesi népmesék" című kötetéből mesél.
o 15 óra - Tánctanítás
o 19 óra - Mezőségi adatközlők bemutatkozása ( Conté étterem). Meghívottak: Visa, Mezőkeszü, Feketelak, Ördöngösfüzes, Magyarpalatka, Bálványoscsaba, Ormány, Kötke, Marokháza, Erdőszombattelke, Bálványosváralja, Mezőbánd.
o Táncház hajnalig - muzsikálnak a Harmadik és a meghívott mezőségi zenekarok.
http://maszol.ro/index.php/kultura/4401-a-magyar-tudomany-unnepe-sepsiszentgyorgyon
A Székely Nemzeti Múzeumban tartják Sepesiszentgyörgyön a Magyar Tudomány Ünnepét.
18 órától a Bartók Teremben a Codex régizene együttest hallgathatják meg.
18:30 órától a Székely Nemzeti Múzeum legújabb kiadványait mutatják be. Vargha Mihály múzeumigazgató A Székely Nemzeti Múzeum című DVD-t és katalógust, valamint a Kós Károly Székely Nemzeti Múzeuma című kötetet ismerteti, Dr. Kinda István néprajzkutató A SzNM Acta Siculica évkönyvsorozatát és Daniel G. Scheint:Az erdélyi székelyek földje és népe természeti, politikai, statisztikai és történelmi szempontból (1833) kiadványt mutatja be, Csáki Árpád történész pedig a Pesty Frigyes helynévgyűjteménye 1864–1865. Székelyföld és térsége I. Kovászna megye című kötetet méltatja.
19:30 órától táncházba várják az érdeklődőket a Lovagteremben, ahol a Codex régizene együttes és meghívottjai az erdélyi és az európai zenék és táncok, illetve a népi és az udvari műfajok közötti kapcsolatok feltárására vállalkozik.
Az egész napos rendezvényre a belépés díjtalan.
Máramarosi módszer: fekete humorral a közúti balesetek ellen
http://maszol.ro/index.php/szajtato/4393-maramarosi-modszer-fekete-humorral-a-kozuti-balesetek-ellen#.UI-si5EuUTA.facebook
Egyedi módszerrel gondolta megelőzni a polgármester a közúti baleseteket, vagy legalább csökkenteni azok számát Kovás községben: a Máramaros megyei település bejáratánál új helységnévtáblát állított fel, amelyen egy gépkocsivezetőknek szánt üzenet is olvasható: „Közlekedjen óvatosan! Hat temetőnk van, kórházunk egy sincs.”
A fekete humorral fogalmazott figyelmeztetés eredményesnek bizonyult. Amióta az új tábla köszönti a helységbe érkező utasokat, a súlyos közúti balesetek száma csökkent.
Két évvel ezelőtt történt az utolsó olyan baleset, amely halálos áldozatot is követelt, a gépkocsi vezetője életét vesztette. A polgármester reméli, hogy a táblára rótt üzenet a továbbiakban is érezteti hatékonyságát.
http://www.szabadsag.ro/szabadsag/servlet/szabadsag/template/article%2CPArticleScreen.vm/id/80989
2012. október 30 ÖRDÖG. I. BÉLA
A megrongált szobortalapzat a Fellegváron – A SZERZŐ FELÉVTELE
Néhány napja egy vadgazdálkodással foglalkozó tudományos értekezleten hangzott el szakember szájából, hogy manapság törvény írja elő: a vadszámlálást a vadőröknek hivatalos környezetvédőkkel közösen kell elvégezniük. Az indok egyszerű: így lehet megakadályozni, hogy az erdészek szándékosan eltúlozzák az adatokat. Például a rájuk bízott területen a jogszabály által védett medveállomány felbecsülését, remélve, hogy ha nagyobb számot jelentenek, akkor több példány kilövésére kapnak engedélyt, ami természetesen számukra busásabb bevételt jelentene.
Nagyon esedékes lenne valamilyen ehhez hasonló összefogás a műemlékdúlások elleni harc esetében is. Ez jutott eszembe az elmúlt szombat délelőtt, amikor a Fellegváron szemügyre vettem az egykori Sissi-emlékmű romjait, ahol idén október 6-án, civil kezdeményezésre, egy napra eredeti helyére visszaállították a legendás Erzsébet osztrák császárné és magyar királyné mellszobrának gipszmását. A látvány, ami ott a kíváncsiskodót fogadja, több mint lehangoló: felháborító. Az agyongrafittizett és „paranoia” felirattal „ékesített” (vajon az üzenetet a szerzők önjellemzésnek szánták?), leromlott állapotú alkotás homlokzatán ott diadalmaskodott az aznapi friss dátum: 27.10.2012. A méternyi magas, tömör és igencsak súlyos kőtömbtalapzat pedig, amely október 6-án még állt és tartotta jelképes terhét, most ledöntve várja sorsának jobbra fordulását.
A vadállatok által a lakosság gazdaságaiban okozott károk kivédésére különböző módszerek állnak rendelkezésre, váltakozó eredményességgel: kerítés, villanypásztor, juhászkutya, hang- és fényjelzések stb. A műemlékdúlók esetében azonban csak ezeknél drasztikusabb eszközök vezethetnek sikerre: a szigorúbb törvények, százszázalékos tiszteletben tartása. Amihez az lenne szükséges, hogy a környezetvédők, vagyis a mindenkori, bármilyen eredetű műalkotások értékét megbecsülő és védelmezni akaró civilek a „társadalom erdészeivel”, a rendőrséggel és a csendőrséggel közösen lépjenek fel a rongálókkal szemben. Ki-ki a maga eszközeivel, de egybehangoltan.
Természetesen nem mellékes, hogy a tulajdonképpeni célközönség, a közvélemény, miként reagál az efféle próbatételre. Állást foglal-e nyíltan a fizikai és lelki vandalizmus művelőivel szemben, vagy kettős mércét alkalmaz, és csupán a számára ilyen-olyan okokból szimpatikus emlékművek épségéért emeli fel szavát.
Azon az idézett értekezleten az egyik előadó eképpen panaszkodott: „Írhatok én akárhány könyvet a vadgazdálkodásról tudományos megközelítésben, tudományos elvárások szerint, mert nem érdekli az embereket. De ha a medvetámadásokat teszem közzé, bezzeg azonnal elkapkodják a köteteket!” Sajnos, egyre inkább így vagyunk ezzel a műemlékek esetében is. A nagy pusztítások láttán sokan felkapják fejüket, de ha le lehetne küzdeni a hétköznapi közömbösséget, aligha kerülne sor ezekre a gyakran visszafordíthatatlan rombolásokra
„A gyereknek lassan nincs is ideje gyereknek lenni, mert olyan, mintha menedzserképzőbe járna”
http://www.szabadsag.ro/szabadsag/servlet/szabadsag/template/article%2CPArticleScreen.vm/id/80947
Beszélgetés dr. Kádár Annamária pszichológus-trénerrel, a BBTE adjunktusával
2012. október 29. SÁNDOR BOGLÁRKA ÁGNES
„A mese szimbolikus úton fejleszt, benne vannak a felnövekedés folyamatai: el kell indulni, el kell hagyni a komfortzónát, a szülőket, a családi házat, és a fejlődéshez folyamatosan alakulni kell, hiszen rengeteg hős átmegy egyfajta metamorfózison, bár lényegében ugyanaz marad, de közben változik is.”
FEJLEMÉNY – EJTETTÉK AZ UNITÁRIUS SZÓT A JÁNOS ZSIGMOND UNITÁRIUS KOLLÉGIUM NEVÉBŐL
http://www.szabadsag.ro/szabadsag/servlet/szabadsag/template/news%2CPQuickNewsScreen.vm/id/25878
A Kolozs Megyei Tanfelügyelőség néhány perccel ezelőtt véget ért munkaülésén hozzájárultak ahhoz, hogy a János Zsigmond Unitárius Kollégium nevet változtasson.
A tanfelügyelőség szempontjából is a tanintézményt ezután János Zsigmond Líceumnak nevezik majd. Amint arról korábbi gyorshírünkben beszámoltunk, a névváltoztatást az oktatási intézmény kérte.
Csegzi Sándor: vagyok olyan magyar, mint bárki más
http://www.szekelyhon.ro/aktualis/marosszek/csegzi-sandor-vagyok-olyan-magyar-mint-mas-magyar
Fancsali Attila | 2012.10.30
Több mint 3700 támogató-aláírást gyűjtött össze Csegzi Sándor, aki a parlamenti választásokon független képviselőjelöltként indul a marosvásárhelyi 1-es számú szavazókörzetben. Az iratcsomót Marosvásárhely volt alpolgármestere kedden iktatta a megyei választási irodánál.
„A gyűjtés során száz megszólítottból negyvenen aláírták az ívet, ami bizakodással tölt el. Most már kötelességemnek érzem, hogy ezeket az embereket képviseljem. Mint olyan, aki önkormányzatban dolgozott tizenkét évig, tudom, milyen problémái vannak az embereknek. Mind a románok, mind a magyarok és a cigányok ugyanazokkal a gondokkal küzdenek nap mint nap, és ezekre megtalálhatjuk a gyógymódot” – fogalmazott Csegzi. Hozzátette, az, hogy összegyűltek az aláírások azt jelenti, hogy egy olyan réteget képvisel, amely változást akar, de eddig még nem tudta kifejezni valamilyen módon ezt az óhaját. „A nyáron tíz emberből nyolcan nem tudták megnevezni azokat a személyeket, akik Marosvásárhely városát képviselik a parlamentben. Évek óta nem jött be senki közülük a polgármesteri hivatalba egy beszélgetésre” – fogalmazott a marosvásárhelyi polgármester tanácsadója. Megjegyezte, az RMDSZ összetétele a sokszínűséget kellene tükrözze, és miközben vannak benne néhány emberből álló platformok, az úgynevezett kisebb pártokat nem fogadja be.
„Már támadnak. Elindult egy lejáratási folyamat. A Rádió Gagában nem kaptam jogot arra, hogy bemutassam az álláspontomat, vannak olyan újságok, amelyek interjút készítenek velem, majd mégsem közlik. Más rádiókba, vagy tévébe sem hívnak be. Mondták, hogy kamikaze akció lesz a jelöltségem. A kamikaze pilóták elszántáságának köszönhetően Japán az egyik legnagyobb gazdasági erő, mivel a cél érdekében feláldozták magukat” – mondta Csegzi Sándor.
http://itthon.transindex.ro/?cikk=18718
2012. október 29. kérdezett: Kertész Melinda
Verseny az önkormányzati választásokkor, együttműködés a parlamenti választások alkalmával - így összegezte az MPP vezetője pártja választási szerepléssel kapcsolatos elképzeléseit.
Miért döntött úgy az MPP, hogy nem indít jelölteket a december 9-i parlamenti választáson? Ennek a döntésnek van köze ahhoz, hogy a múlt héten ön megbeszélést folytatott az RMDSZ-szel?
A Magyar Polgári Párt életében nem is olyan régen választások történtek: a tíz nappal ezelőtti tisztújító kongresszus után felálló új elnökségnek nem sok ideje jutott arra, hogy valamilyen formában viszonyuljon a december 9-i parlamenti választásokhoz. Arra is fontos emlékeznünk, hogy az MPP július óta folyamatosan a párbeszédet szorgalmazza, illetve a Magyarok Szövetsége felállításának gondolatával felkereste mind az EMNP, mind az RMDSZ vezetőit.
Sajnos válaszok akkoriban a politikai alakulatok részéről nem érkeztek. Az RMDSZ a 85-86%-os támogatottsági arányával időhúzásra játszott, sportnyelven fogalmazva „kibekkelte” ezt az időszakot. Az MPP delegációja azért találkozott az RMDSZ vezetőségével, hogy az együttműködés lehetőségéről és szükségszerűségéről tárgyalhasson. Ma ugyan elismerik, hogy az MPP által kezdeményezett Magyar Szövetség az igazi járható út a romániai magyar közösség esetében a parlamenti választásokon, viszont ennek technikai kivitelezésére már nincs lehetőség (szeptember 16-án járt le a választáson induló pártszövetségek bejegyzésének határideje - szerk.). Így csak áttételesen van köze a választásokkal kapcsolatos döntésünknek ahhoz, hogy a múlt héten az RMDSZ-szel tárgyaltunk.
A dolog akkor kerek és teljes, ha elmondjuk, hogy az RMDSZ-szel történő tárgyalásokat megelőzően elsőként az Erdélyi Magyar Néppárt vezetőivel ültünk le tárgyalni, és ugyanezeket a kérdéseket beszéltük át velük is. A Magyar Polgári Párt mindvégig hangsúlyozta, hogy felelős döntést csak akkor hozhat, ha mind az EMNP, mind az RMDSZ vezetőivel tárgyalt.
A két tárgyalás után vontuk meg a vonalat, a két tárgyaláson elhangzott lehetőségeket és változatokat mérlegelve jutottunk el arra a következtetésre, hogy akkor vagyunk következetesek elveinkhez, és akkor járunk el leghelyesebben a nemzeti érdek érvényesítése szempontjából, hogyha a parlamenti választások tekintetében nem a további megosztást, versenyt szorgalmazzuk, hanem amellett az elv mellett állunk ki, hogy a nemzeti érdeknek felül kell írnia mindenféle pártpolitikai és csoportérdeket.
Ezért döntöttünk úgy, hogy nem a megosztás felé mozdulunk el, hanem az embereket arra próbáljuk biztatni, hogy vegyenek részt a választáson, és magyar jelöltre adják le a szavazatukat. Bízunk a választópolgár bölcsességében, hogy el tudja dönteni, hogy számára melyik az a jelölt, aki hiteles és az ő érdekeit képes képviselni és megjeleníteni a román törvényhozásban.
Nekünk sokszor vetik a szemünkre, hogy a választás szabadságának hirdetésére jöttünk létre. Ezt továbbra is képviseljük, és ez a legfontosabb célkitűzésünk, de ennek a versenynek elsősorban az önkormányzati választások alkalmával látjuk létjogosultságát, és a parlamenti választások esetében – mivel kisebbségként kell viszonyulnunk ehhez, és a romániai választójogi törvény előírásainak kell megfeleljünk – nem látjuk annak a lehetőségét, hogy ne az együttműködés felé mozduljunk el. Tehát: verseny az önkormányzati választásokkor, együttműködés a parlamenti választások alkalmával.
Az MPP tehát tartózkodni fog attól, hogy valamely magyar politikai alakulat jelöltjeit támogassa?
Nem kötelezzük el magunkat egyik párt mellett sem. A választópolgárok felnőttek, mi pedig bízunk a választópolgár józan ítélőképességében. Nem akarunk további megosztást, további zavart kelteni a választópolgárok fejében. Fontosnak tartjuk a parlamenti jelenlétet és azt is, hogy megtörténjen az a minőségi és erkölcsi korrekció, amit a MPP tudott volna ebben a szövetségben képviselni. Sajnálattal vesszük tudomásul, hogy ez a szövetség most nem tudott felállni, de mindenképpen ez a jövő, a nemzeti érdek mindig prioritást élvez, és nekünk ezt kell szem előtt tartanunk.
Mégis, kiket támogat az MPP?
Ha lesznek olyan független jelöltek, akik az MPP által vallott értékrendet képviselik és hitelesen megjelenítik, akkor ezen jelöltek mellett az MPP tiszta szívvel ki fog állni.
https://www.facebook.com/magyarpolgaripart.csikszereda/posts/169047233236051
Felhívjuk az Erdélyi Magyar Néppárt vezetőségének figyelmét arra, hogy hagyjanak fel az MPP tisztségviselőinek háttérben való egyenkénti megkeresésével és átcsábításukkal a Néppárthoz.
A közösségi érdeket szolgáló összmagyar képviseletet szorgalmazzuk, de határozottan elutasítjuk, és tisztességtelen gesztusnak tartjuk a Néppárt ilyen módon történő pártépítési stratégiáját.
Ez a magatartás nemcsak elfogadhatatlan számunkra, hanem arra enged következtetni, hogy a hangos propaganda mögött, nem létező bázisukat, az összefogás ürügyén így próbálják feltölteni. A Néppárt vezetői nem helyezhetik egyéni ambícióikat a közös cél elé! MPP-Közlemény
http://manna.ro/porta/mpp-seket-nyul-le-a-testverpart-2012-10-29.html
Az MPP felszólította az EMNP-t, hogy "hagyjon fel tisztségviselői átcsábításával" - olvasható Bíró Zsolt, az MPP elnökének közleményében.
"Felhívjuk az EMNP vezetőségének figyelmét arra, hogy hagyjanak fel az MPP tisztségviselőinek háttérben való egyenkénti megkeresésével és átcsábításukkal a Néppárthoz. A közösségi érdeket szolgáló összmagyar képviseletet szorgalmazzuk, dehatározottan elutasítjuk, és tisztességtelen gesztusnak tartjuk a Néppárt ilyen módon történő pártépítési stratégiáját" - fogalmaz az MPP elnöke.
Bíró Zsolt rámutatott: az MPP Országos Tanácsa egyhangúlag döntött a párt identitásának, erkölcsi tőkéjének megőrzéséről, amihez csakis a párt önálló léte jelenthet garanciát. Ennek értelmében mondták ki, hogy nincs fúzió semmilyen más politikai párttal - tette hozzá.
"Az MPP a választás szabadságát hirdette és ezt meggyőződéssel vallja ma is. Ennek a versenynek elsősorban az önkormányzati választásokon kell érvényesülnie, a parlamenti választások alkalmával pedig csakis a közös fellépés lehet elfogadható. Tudatában vagyunk annak, hogy vannak pillanatok, amikor a nemzeti érdek felülír minden csoport, egyéni és pártpolitikai érdeket. Ez kisebbségi sorsunkból fakadóan ránk hatványozottan érvényes" - hangsúlyozta az MPP elnöke.
Bíró Zsolt hozzátette: minden magyar szervezet értelme és célja az, hogy a magyar nemzet megmaradjon, ezért szerinte ezeknek nem egymás ellen, hanem egymás mellett kel fellépniük.
Csütörtökön az MPP küldöttsége a Romániai Magyar Demokrata Szövetség (RMDSZ) vezetőivel tárgyalt az együttműködés lehetőségéről. Bíró Zsolt a találkozó után elmondta, most már technikai akadályai vannak annak, hogy az erdélyi magyarság az MPP által javasolt "nemzeti válogatottal" vegyen részt a decemberi parlamenti választásokon. Hozzátette, pártja változatlanul úgy tartja, hogy az erdélyi magyar pártoknak csak az önkormányzati választásokon kellene versengeniük, a parlamenti választásokon pedig együttműködésben kellene gondolkodniuk. manna.ro/mti
http://manna.ro/porta/nem-indul-a-valasztasokon-a-magyar-polgari-part-2012-10-29.html
Azokban a választókerületekben, ahol nem lesz az MPP által támogatott független jelölt, a párt mindenképpen a magyar jelöltek támogatására biztatja szimpatizánsait. "Úgy gondolom, hogy a választó ismeri a legjobban a kerületében mandátumra pályázó magyar jelölteket, és rendelkezik azzal a bölcsességgel, hogy eldöntse, közülük melyikre adja le a voksát" - tette hozzá az MPP elnöke. hirado.hu
Leadta Maros megyei jelöltlistáját a magyar politikai jobboldal
http://www.szekelyhon.ro/aktualis/marosszek/leadta-maros-megyei-jeloltlistajat-a-magyar-politikai-jobboldal
Gáspár Botond | 2012.10.29.
Az Erdélyi Magyar Néppárt színeiben indul a Magyar Polgári Párt Maros megyei és marosvásárhelyi szervezetének elnöke. A listákat hétfőn délben iktatták.
Érdekes helyzet állt elő Maros megyében: az MPP megyei és marosvásárhelyi szervezetének elnöke az Erdélyi Magyar Néppárt színeiben indul a december 9-ei választásokon.
Pálosi Csaba (fotón balra), a marosvásárhelyi MPP-szervezet megválasztott elnöke az iratcsomók hétfői iktatásán bemutatta az MPP marosvásárhelyi elnökségének kilenc tagja által aláírt határozatot, miszerint:
„A Magyar Polgári Párt marosvásárhelyi szervezetének elnöksége a 2012.10.26-án tartott elnökségi ülésén tudomásul veszi dr. Pálosi Csabának, a szervezet jelenlegi elnökének az EMNP színeiben való indulási szándékát a decemberi parlamenti választásokon és elhatározza:
-teljes erkölcsi támogatásáról biztosítja az MPP tagok és tisztségviselők EMNP zászlaja alatt való indulását,
-támogatja ezen jelöltek kampányát és részt vesz benne,
-tudomásul véve azt a tényt, hogy az EMNP-be iratkozott tagok és tisztségviselők elveszítik MPP-tagságukat, az elnöki teendőket ideiglenesen a párt alapszabályzata szerint a jelenlegi alelnökre, Varró Istvánra bízza.”
Pálosi Csaba szombaton lépett be a Néppártba, míg László György Maros megyei elnök október 24-én kérte tisztségből való felfüggesztését és október 25-én lett EMNP-tag. A párttörvény értelmében az MPP-tagság megszűnéséről senkit nem kell értesíteni, hiszen az automatikus, miután az illető más párt tagjává válik.
A december 9-ei parlamenti választásokon az Erdélyi Magyar Néppárt és az „átigazoló” Magyar Polgári Párt-jelöltek fele-fele arányban osztották fel egymás között a körzeteket. „Úttörők vagyunk ebből a szempontból, gondolom. Mindenképpen el kell indítanunk az összefogást, az új összefogást, és úgy döntöttünk, hogy személyünkben, mint a Magyar Polgári Párt képviselője személyében ezt meg is tudjuk cselekedni” – fogalmazott Pálosi Csaba. A nemzeti oldal a 6-3-as alternatív küszöböt célozza meg, aminek a lényege, hogy 6 képviselői és 3 szenátori körzetben jelöltjeik első helyen végeznek, és akkor a rájuk leadott voksok szerint részesednek a mandátumokból. „Azokhoz a magyar emberekhez szeretnénk szólni, akik bizonytalanok, akik esetleg román pártokra szavaztak már korábban, vagy pedig most román pártokra szándékoznak szavazni, vagy pedig, akik nem akarnak elmenni választani. Nem kívánunk viaskodásba belemenni az RMDSZ-szel ebben a kampányban, hanem az RMDSZ mellett óhajtunk parlamenti mandátumhoz jutni” – ismertette az EMNP Maros megyei szervezetének elnöke, Portik Vilmos.
Meglepő az, amit a Háromszék ír a "polgáriak viselkedéséről", hiszen a cikkírónak is lehet tudomása, a néppárti bekebelező "tevékenységéről", hiszen épen ott a Kovászna megyében volt a legtöbb "átállás", de nem csak a néppártba.
A mi retorikai irányváltást illeti miért lenne furcsa ha az új vezetőség aktjvabban és főleg másképpen akar tevékenykedni(a cikkíró nem ismeri , hogy az új seprű jobban seper?)
Milyen "elvi nyitást" lát a cikkíró az új elnök megválasztása után,mert a néppártiak már OT-t követő nap "szászjenő szelleméről" szóltak, amely ott maradt a polgári "kemény vonal" mellett (lásd a Maros megyei elnök beszédét)...
A szövetségiek elismerték, hogy csak a polgáriakat tekintik ellenzéknek. Ez igencsak reális és ha a polgári alakulat új elnöke irányt váltott és mindekivel le akart űlni tárgyalni akkor abban nem igen lehet kivetni való. Ezt "közeledésnek" nevezni oktalanság.
A "választás szabadságát" kár volt a cikkbe beleerőlteni, mert azt a néppártiakat támogató Tőkés úr már több alkalommal egészen más kontextusban de továbbra is használja.
Miért zavarja a néppártiakat ha ez az általuk elítélendő "retorikai irányváltás" esetleg vagy tényleg az Ő irányukba terelné a szavazókat ? De lássuk a cikket amit a néppárti weblap szerint szószerint idéznek (Erdélyi Polgár)
http://www.neppart.eu/20121026polgariak-iranyvaltasa.html
Hogy ezt a retorika- és irányváltást az MPP szavazói miként fogadják, azt egyelőre nem tudni. E tétova lavírozás ugyanis mindenképpen az RMDSZ malmára hajtja a vizet, de az sem kizárt, hogy a néppárt irányába tereli a jobboldali szavazók többségét – ez esetben pedig két szék között könnyen a pad alá kerülhet a függetlenségére oly sokat adó MPP. [Forrás: Háromszék]
http://www.szekelyhon.ro/aktualis/marosszek/a-politologusok-toronak-adnak-igazat
Az ügyben megkérdeztük Szász Alpár Zoltán, Bakk Miklós és Bognár Zoltán politológusokat is (utóbbi nem kívánt állást foglalni).
A Magyar Polgári Párt nem indít jelölteket az Erdélyi Magyar Néppárt színeiben!
A Magyar Polgári Párt Maros megyei szervezete az Erdélyi Magyar Néppárt október 29.-i keltezéssel kiadott közleménye kapcsán fontosnak tart néhány pontosítást leszögezni. A Portik Vilmos EMNP megyei elnök által aláírt közlemény szerint László György az MPP Maros megyei elnöke. Felhívjuk a közvélemény figyelmét, hogy László György október 24.-én lemondott a Maros megyei elnöki tisztségről és bejelentette, hogy átigazol az Erdélyi Magyar Néppártba, mivel ezen alakulat színeiben szeretné jelöltetni magát a választások alkalmával. László György lemondását tudomásul vettük, és a szervezet vezetését ideiglenesen Vass Imre alelnök látja el. Ettől a pillanattól kezdve László György nem képviseli a Magyar Polgári Párt Maros megyei szervezetét.
az MPP Maros megyei szervezetének ideiglenes elnöke
Nem lehet tisztán látni mi vezérelte László urat, amikor vállalta a ”két jobboldal” helyett az egységes jobboldali változatot. Kissé felemás kép tárul elénk, amikor az ellenzékinek számítható polgári alakulatot a nemzeti oldalt kisajátító néppárti alakulatba erőlteti a László úr és mindezt csak azért, mert az újonnan megválasztott MPP elnökét nem "kedveli".
Az, hogy "nem lehet két jobboldalt látni" és "a két pártnak egyforma alapszabálya van" még nem lehet ok arra, hogy a OT-n elfogadottak szellemét valaki is felrugja.
Persze meglehet, hogy e lépés fogja ”megmenteni” a polgáriakat a megszüntetés veszélyétől... (Erdélyi Polgár)
http://vasarhely.ro/kozter/emnp%E2%80%93mpp-duett-vasarhelyen
Vasárnap, 2012. október 28.
Összefogott Maros megyében a Magyar Polgári Párt és az Erdélyi Magyar Néppárt – a polgáriak abban reménykednek, hogy a néppárt csillaga vezeti majd őket a parlamentbe. (Vagy legalábbis közbenjár ahhoz, hogy az EMNP valemlyik jelöltje a 6:3-as alternatív küszöb teljesítésével honatya legyen.).
A két párt helyi szintű egyezségét eddig nem követte hasonló – az EMNP és az MPP ugyanis nem egyezett meg a közös indulásról. A hétvégén hozottt döntés értelmében a két párt helyi szervezete hétfőn adja le a jelöltlistákat a Maros megyei választási irodába. Az előzetes egyeztetések szerint a marosvásárhelyi 1-es számú szenátori körzetben Jakab István, a Bod Péter Diakóniai Központ menedzsere; a Nyárád- és Felső-Küküllő mente térségében (2-es kollégium) Tőkés András tanár, Dicsőszentmárton, Marosludas, Radnót, Balavásár és Segesvár környékén (3-as kollégium) Máté János vegyészmérnök; Nagysármás, Szászrégen és Felső-Maros mente térségében (4-es kollégium) pedig Varga Lóránd közgazdász indul szenátorjelöltként. Az első két körzetet eddig Frunda György, illetve Markó Béla RMDSZ-es szenátorok képviselték.
A két párt színeiben Portik Vilmos kommunikációs szakember, Boros Zoltán filmrendező, a Román Televízió Magyar adásának főszerkesztője (mindketten a marosvásárhelyi 1-es, illetve 2-es körzet jelöltjei), a 3-as körzetben Marosvásárhely környékén, Székely-Mezőségen, Alsó-Maros mentén, valamint Alsó-Nyárád mentén Bereczki Ferenc építészmérnök, a 4-es egyéni választókörzetben, Dicsőszentmárton, Marosludas, Radnót térségében dr. Pálosi Csaba állatorvos, a Magyar Polgári Párt marosvásárhelyi elnöke; az 5-ösben, Szováta, Erdőszentgyörgy és Nyárádszereda térségében László György építésztechnikus, a Magyar Polgári Párt Maros megyei elnöke; a 6-osban, a Segesvár és Balavásár közti térségben Ölvedi Zsolt gyógyszerész; a 8-as körzetben a Görgény völgyében és Szászrégen környékén Barabás Tibor gépészmérnök indul képviselői mandátumért.
Miközben az MPP és az EMNP helyi vezetői megegyeztek, Bíró Zsolt, a polgáriak elnöke közleményében felszólította fel a néppártot hogy „hagyjon fel tisztségviselői átcsábításával”.
Bíró Zsolt emlékeztetett: az MPP Országos Tanácsa egyhangúlag döntött a párt identitásának, erkölcsi tőkéjének megőrzéséről, amihez csakis a párt önálló léte jelenthet garanciát. Ennek értelmében mondták ki, hogy nincs fúzió semmilyen más politikai párttal – tette hozzá.
Amint arról beszámoltunk, korábban László György, az MPP Maros megyei elnöke, aki képviselőként indul a parlamenti választásokon, nehezményezte, hogy nem egyezik meg a két párt, hangsúlyozva, Erdélyben nem létezhet két magyar jobboldal. „Én nem vagyok hajlandó azzal a jobboldali magyar párttal harcolni, melynek ideológiája azonos a polgári alakulat ideológiájával” – szögezte le tíz nappal ezelőtt László György, aki már akkor kilátásba helyezte, hogy a néppárt színeiben jelölteti magát.
Az Egyesült Államok történelmének legnagyobb vihara lehet a Sandy hurrikán
http://kulfold.ma.hu/tart/cikk/b/0/148336/1/kulfold/Az_Egyesult_Allamok_tortenelmenek_legnagyobb_vihara_lehet_a_Sandy_hurrikan
2012.10.28 18:30MTI
Több tízmillió embert érint. Az Egyesült Államok történelmének legnagyobb kiterjedésű, több tízmillió embert érintő vihara lehet a Sandy hurrikán, amely a várakozások szerint hétfő este éri el a keleti partvidéket
http://kereszturimpp.ro/index.php?option=com_content&view=article&id=124:kereszturon-titkoljak-a-kulturat&catid=36:helyi-hirek
Telefonon hívom a polgármesteri hivatalt, de pechemre Rafai Emilkeresztúri polgármester fogadóórát tart. A hivatal telefonján jelentkező hölgy szól, hogy próbálkozzak később.
http://www.szabadfold.hu/csalad/kia_ceeaposd_14_a_golftanar_teszt
2012. OKTÓBER 28., szerző: Vékey Zoltán
2012-ig a koreaiak másolták Európát. Tavaly a Volkswagen konszern feje meglátogatta a Kia-Hyundai standját a frankfurti autószalonon. Mi lett a következménye?
Az előző Ceed volt az a koreai autó, amit előszőr vettek komolyan Európa finnyás polgárai. Nem nézett ki rosszul, voltak értelmes és kulturált dízelmotorjai, s már nem rettent meg senki a belteret meglátva. Azóta eltelt pár év és félelmetesen ütőképes palettát állítottak fel a Kia-Hyundai szövetség német fellegvárából, Rüsselsheimből irányított szorgos koreaiak. A következő nagy dobás pedig mi más lehetne, mint az új Ceed. Ezen meglehetősen sok múlik. Például be kell bizonyítani a világnak, hogy töretlen a fejlődés a Kia háza táján. A formaterv ennek megfelelően egész futurisztikus, nagyon sok domborítással és lágyan hullámzó gömbölyítéssel. A szélesre húzott lámpák agresszíven merednek előre, a beépített LED-es menetfény felkapcsolt tompított fényszórónál is ég, így xenon nélkül is menő a világítása. Az előremeredő ék alak sajátságos sziluettet ad, miközben passzol az aktuális kompaktok mezőnyébe.
A belteret látva elsőre az új hetes Golf belseje ugrott be. A műszerfallal „egybeöntött” középkonzolt rendesen lekoppinttották. De várjunk csak! Ki koppintott? Az új Ceed mát az idén márciusban, a genfi autószalonon debütált, a hetes Golfot meg halandó először csak úgy nagyjából augusztus táján láthatta. A piros pont mindenesetre a dél-koreai márkáé. A belső otthonos és tényleg sokkal minőségibb mint az elődben. A kormány és a rajta elhelyezett kapcsolók végre gusztusos anyagból készültek, a műszerfal anyagai és az összeszerelés is szokatlanul magas minőségű kivitelezésre utal.
Az egyedüli, amibe bele tudok kötn,i az ülések kissé izzasztó szövete: nagy hőségben nem a legideálisabb. Lábtér már a második sorban is van, négy átlagos méretű felnőtt számára teljesen élhető autó a Ceed, s emellett még egy 380 literes csomagtartó is elfért. A P2 komfort csomag (felára 220 ezer forint) része az ülésfűtés mellett a kormányfűtés is – már várom, mikor jön ki az első autó fűtött pedálokkal vagy váltógombbal...
A benzines motorkínálat elmarad a kategóriaelsőktől, ahol szinte már csak kis turbós benzineseket találunk. A Kia meghagyta a hagyományos szívó 1,4-es és 1,6-os benzinmotort, egyik sem mondható már modernnek. Az előbbit próbáltuk, s a papíron 100 lóerős teljesítmény felizgatott – sajnos azonban a várt tűzijáték elmaradt: gyenge és nyomatékszegény az alapmotor, egyedüli pozitív tulajdonsága, hogy rettenetesen csendes. Pedig érezni, hogy 3000-es fordulat felett mintha lenne benne némi tüzes hangulat, de egyszerűen nem volt szívem pörgetni, annyira tiltakozott ellene. Ráadás, hogy 8,6 litert fogyasztott kevés országúttal és sok várossal, ami lehangoló adat, bár abszolút reális egy 1,3 tonnás autótól.
A prémium minőségű hangszigeteléssel, a csendes benzinessel remek, de steril utazóautó a Ceed. A kormányról változtatható a szervó erőssége, de még „sport” módban sincs sok visszajelzés csak egy árnyalatnyival nehezebb tekerni. A kinézet ellenére, az új Ceed kényelmesre hangolt utazóautó a kormányzástól a rugózásig. Vezetése pedig a motor semmilyensége és a sterilitás miatt nem nagy élmény, ellenben teljes mértékben komfortos. Meglepően jól használható családi autó az új Cee’d, kombiként, dízellel tényleg nem kellene sok kompromisszumot kötnünk.
Az árral azonban kicsit elszálltak. Az alap benzines ötajtósé – igaz, gazdag alapfelszereltséggel – négy millió felett indul, a legmagasabb EX felszereltség pedig 4,9. Csak egy árnyalatnyival olcsóbb a Golf-nál, Focus-nál, Civic-nél. A hét év garancia persze sokat ér, és a koreaiak presztízsben is fejlődtek – már ott tartanak, mint a japánok úgy tizenöt évvel ezelőtt. Nem jobb a Ceed, mint a Golf, ellenben sose volt még ilyen közel hozzá. Ez az ár tehát reális egy átlagnál minőségibb és tágasabb kompaktért, de korántsem bombasztikusan kedvező. Rájöttek tehát a Kiánál hogy már rendes pénzt is elkérhetnek a termékeikért. Sokan is lesznek majd az elégedett Ceed-tulajdonosok.
http://erdely.ma/magyarorszag.php?id=129496&cim=magyarorszagon_lehullt_az_elso_ho
A Dunántúlon és a Duna vonalában, a Dunántúli-középhegységben és a Balatonnál, illetve Szabolcs-Szatmár-Bereg és Borsod-Abaúj-Zemplén megyében több helyen várhatók viharos, az óránkénti 60 kilométeres erősséget meghaladó széllökések. szatmar.ro
http://www.szekelyhon.ro/vilag/toro-frunda-megteveszti-a-valasztokat
Éles vita bontakozott ki az erdélyi magyar pártok között a választási törvény értelmezése, különösen a jogszabálynak az alternatív küszöbre vonatkozó rendelkezései kapcsán.
Frunda György, az RMDSZ Maros megyei szenátora szombaton úgy vélekedett: a rivális Erdélyi Magyar Néppárt (EMNP) félrevezető módon értelmezi a választási törvényben szereplő alternatív parlamenti küszöböt. Az újabb felsőházi mandátumra pályázó Frunda szerint az alternatív küszöb csak akkor alkalmazható, ha egy nemzeti kisebbség egyetlen szervezete sem szerzi meg a voksok öt százalékát. „Ha tehát átlépjük az öt százalékot, ők már nem juthatnak be az alternatív küszöbbel. Ha senki sem szerez öt százalékot, akkor az illető kisebbség egyetlen szervezete élhet az alternatív küszöb adta lehetőséggel, mégpedig az, amelyik a legtöbb voksot gyűjtötte. Nem jut be mindenki, mert az én olvasatomban az alternatív küszöb pont három szenátort és hat képviselőt jelent" – fejtette ki álláspontját a Mediafax hírügynökségnek Frunda György. Ezzel szemben az EMNP szerint nemcsak az ötszázalékos küszöböt átlépő pártok kerülnek be a bukaresti parlamentbe, hanem azok a politikai alakulatok is, amelyeknek a jelöltjei legalább hat képviselői és három szenátori választókerületben az első helyen végeznek. Toró T. Tibor, a Néppárt elnöke szombati kolozsvári sajtótájékoztatóján tudatos félretájékoztatásnak minősítette Frunda kijelentését. „A választási törvény 47. paragrafusát ügyvédként Frunda Györgynek is ismernie kellene. Ebben az szerepel: ha egy párt vagy szervezet nem éri el az 5 százalékos bejutási küszöböt, de képviselőjelöltjei hat, szenátorjelöltjei pedig legalább három körzetben első helyen végeznek, akkor az országos mandátumelosztást követően bejutnak a parlamentbe. Saját választói előtt járatja le magát, aki megtévesztésükkel próbál előnyökre szert tenni" – szögezte le Toró.
Nagy erejű földrengés Kanadában – szökőárriadót rendeltek el
http://erdely.ma/vilag.php?id=129464
A 7,7 erősségű földmozgás az ország nyugati partvidékét rázta meg. Áldozatokról egyelőre nincsenek hírek.
Nagy erejű, 7,7-es fokozatú földrengés rázta meg helyi idő szerint szombaton éjszaka Kanada nyugati partvidékét, a Queen Charlotte-szigetek térségét – jelentette az amerikai földtani intézet (USGS).
A földmozgás fészke a Brit Columbia tartományban fekvő kikötővárostól, Prince Ruperttől 198 kilométerre dél-délnyugatra volt, csaknem tíz kilométeres mélységben. A nagy erejű földmozgás után néhány perccel regisztráltak egy 5,8-es utórengést is – közölte az USGS.
Kanada csendes-óceáni partvidékén körülbelül ezer rengés történik évente, köztük többtucatnyi erősebb földmozgás. MTI
http://pannon-info.hu/ingek/10-gazdasag/286-semmisek-a-devizahitel-szerzdesek-az-europai-birosag-szerint?fb_action_ids=517045444973751&fb_action_types=og.recommends&fb_source=other_multiline&action_object_map=%7B"5170454
Dr. Léhmann györgy óriási munkát végez a devizahitelesekért. Kevés magyarországi ügyvéd tesz hasonlóan, pedig akár nagy pénzeket is nyerhetnének az ügyek megnyerésével. A továbbiakban a legfrissebb információkat adjuk közre a devizahitelesek informálása céljából. Kép: egy igaz magyar Ügyvéd
Echo TV műsor videó a cikk végén. Legfrissebb videó, nagyon fontos:
Semmisek a devizahitel szerződések az Európai Bíróság szerintYoutube video az Echo Tv műsoráról itt:
Dr. Léhmann György az Echo TV-ben
A bankoknak nem lett volna joguk egyoldalúan szerződést módosítani az Európai Bíróság állásfoglalása szerint. Amennyiben az adósok által utólag nem ellenőrizhető az ok, ami miatt egyoldalúan változtattak a szerződésen, azaz nem világos, egyértelmű az ok, akkor tisztességtelen feltételről beszélünk, tehát a szerződés semmis!
A második nagyon fontos eleme az Európai Bíróság ítéletének, hogy amennyiben a szerződés nem tartalmazza az adósok elállásának jogát, szerződésbontásának lehetőségét, akkor ismét csak tisztességtelen feltételek miatt semmis a szerződés.
Miután a bankok szerződésmódosítási opciója vezetett a kialakult tragikus devizahitel helyzethez, ezért most már semmi akadálya nincsen annak, hogy az Európai Bíróság állásfoglalása értelmében a magyar bíróságok.. semmissé nyilvánítsák a devizahitel szerződéseket! Amit idáig a bankok tettek, az tehát semmis.
A CHF jegybank alapkamata 1-2 % körül mozgott 2005 óta, majd 2009 óta 0,2 %-ra esett, azonban a bankárok természetesen ezt nem érvényesítették a törlesztő részletek kamattörlesztésében. Manapság is 0,1 % körül van a svájci alapkamat. Miután 2008-ban 2,2 % volt a svájci jegybank alapkamat és 2009 óta 0,1 %, azaz huszadára esett!
Aki tehát a szerződést megkötötte 2005-2006-ban, annak a kamatát még a PSZÁF szerint is az irányadó svájci jegybanki alapkamat, a referencia kamat határozta volna meg! Ezt még a bankok is belefoglalták a szerződésbe! Legfissebb videó:
Dr. Léhmann György szerint nem - én ezt hangoztatom évek óta - , hiszen itt csak egy értékállósági szerződés elszámolási devízájáról van szó, azonban ezek a hitelek természetesen forinthitelek voltak, Forintban folyósítva.
Dr. Léhmann György egy perkereseti űrlapot fog készíteni, ami honlapjáról letölthető lesz, iletve leveleinek mellékletében lesz. Elmondta továbbá - lerövidítem - hogy a pénzügyminisztériumok, PSZÁF természetesen nagyot hibázott, amikor nem lépett fel ezek ellen a devizahitel csalások ellen. Cinkos aki néma!
Sajnos a többi ügyvéd nem aktív ezekben az ügyekben, nem akarnak segíteni a károsultakon vagy nagyon kevesen vannak, pedig Dr. Léhmann György keresetlevél formuláját felhasználhatnák ingyenesen!
A bankok leszerepeltek! Akinek még nem mondtak fel szerződést, az kérje az Európai Bíróság állásfoglalása alapján a szerződés módosítását,az egyoldalú szerződésmódosítás jogát kiküszöbölni, akinél már végrehajtanak, ott végrehajtási megszüntetési per indítását a végrehajtás felfüggesztéséért.
Mennyit kell fizetni egy 200 milliós ügynél?
A bíróságok mindig megadják az illetékmentességet. Kérni kell megállapítani a szerződések semmisségét!
A jelzálogjognak is nekimegy Dr. Léhmann György Magyar ügyvéd! Semmis szerződéssel semmis szerződést biztosítani nem lehet. Ameddig a bíróság ítéletet nem hoz, addig perindítási tényét annak a pernek az alapján tud kérni.
A legfrissebb nagyon fontos Dr. Léhmann György videó itt tekinthető meg: komlomedia.hu
Miután a bankok szerződésmódosítási opciója vezetett a kialakult tragikus devizahitel helyzethez, ezért most már semmi akadálya nincsen annak, hogy az Európai Bíróság állásfoglalása értelmében a magyar bíróságok.. semmissé nyilvánítsák a devizahitel szerződéseket! Amit idáig a bankok tettek tehát, az felveti annak lehetőségét, hogy a bíróságok semmis szerződéssé nyilvánítsák ezeket a tisztességtelen és aránytalan szerződéseket.
Dr. Léhmann György szerint sem - én ezt hangoztatom évek óta - , hiszen itt csak egy értékállósági szerződés elszámolási devízájáról van szó, azonban ezek a hitelek természetesen forinthitelek voltak, Forintban folyósítva. Dr.Léhmann György egy perkereseti űrlapot fog készíteni, ami honlapjáról letölthető lesz, illetve leveleinek mellékletében lesz. Elmondta továbbá - lerövidítem - hogy a pénzügyminisztériumok, PSZÁF természetesen nagyot hibázott, amikor nem lépett fel ezek ellen a devizahitel csalások ellen. Cinkos aki néma!
Sajnos a többi ügyvéd nem aktív ezekben az ügyekben, nem akarnak segíteni a károsultakon vagy nagyon kevesen vannak, pedig Dr. Lehmann György keresetlevél formuláját felhasználhatnák ingyenesen! A bankok leszerepeltek, mondja az Ügyvéd Úr! Akinek még nem mondtak fel szerződést, az kérje az Európai Bíróság állásfoglalása alapján a szerződés módosítását, az egyoldalú szerződésmódosítás jogát kiküszöbölni, akinél már végrehajtanak, ott végrehajtási megszüntetési per indítását a végrehajtás felfüggesztéséért.Mennyit kell fizetni egy 20 milliós ügynél? A bíróságok eddig mindig megadták az illetékmentességet.
Kérni kell megállapítani a szerződések semmisségét! A jelzálogjognak is nekimegy Dr. Léhmann György Magyar ügyvéd!

References: Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság